Najnovšiu generáciu Hyundai KONA sme testovali v Čechách v okolí výrobného závodu v Nošoviciach.
Radikálne medzigeneračné zmeny
Druhá generácia je radikálne iná ako pôvodná a faceliftová KONA. Je to auto jednoznačne rozmerovo väčšie a viac priestoru si všimnete ihneď vo vnútornom priestore.
Celové rozmery auta sa medzigeneračne zväčšili o 30 % a zväčšenie pocítite hlavne vo vnútornom priestore vo vozidle. Až o 150 mm sa predĺžila dĺžka vozidla na hodnotu 4355 mm, maximálny úložný priestor narástol o 186 litrov. Štandardný úložný priestor má pritom objem 466 litrov, dá sa zväčšiť až na 1300 litrov. Predĺženie rázvoru o 60 mm prispelo k pohodliu počas jazdy.
Motorizácia
Zároveň toto vozidlo prichádza s najširšou motorizáciou. Vybrať si môžete čisto benzínový motor, hybridnú verziu a vyrábajú sa dve čisto elektrické verzie. Electric je vybavený kapacitou batérie 48,4 kWh, výkonom motora 114,6 kWh a s dojazdom 377 km. Za príplatok je to kapacita 65,4 kWh, výkon motora je 160 kW a na 17-palcových pneumatikách je dojazd až 514 km. Electric+ má vyššiu výbavu, kapacitu 65,4 kWh, výkon motora je 160 kW a na jeho 19-palcových pneumatikách je dojazd 454 km.
Nabíjanie
KONA Electric používa 400 V technológiu nabíjania batérie, na rýchlonabíjačke môžete využiť výkon 102,6 kW. Za 15 minút takto nabijete na vzdialenosť 162 km. Za 41 minút nabijete batériu z hodnoty 10 % na 80 %.
Ceny
Úplne nová elektrická Kona je v ponuke vo výbave Electric a Electric+ (navyše hudobný systém BOSE, vyhrievané dvierka nabíjacieho konektora, elektricky ovládané 5. dvere, head-up displej a ambientné podsvietenie interiéru). Odporúčaná predajná cena za Electric so 114,6 kWh batériou je 41 990 eur, Electric+ je len so 160 kWh batériou a odporúčaná predajná cena bez doplnkov predstavuje 48 290 eur.
Zdroje: vlastné, Hyundai
Prečítajte si tiež